ananddey/assamese-wiki-corpus huggingface dataset:
ৰেশমা কুৰেশ্বী

ৰেশমা কুৰেশ্বী এগৰাকী ভাৰতীয় মডেল, ব্লগাৰ আৰু এচিড বিৰোধী কৰ্মী। তেওঁ মেক লাভ নট স্কাৰছৰ (অৰ্থ:ভাল পোৱা, দাগ নহয়) মুখপাত্ৰ। ২০১৬ চনৰ নিউয়ৰ্ক ফেশ্বন উইকত ফেচন ডিজাইনাৰ অৰ্চনা কোছাৰৰ বাবে কেটৱকত অংশগ্ৰহণ কৰাৰ পিছৰে পৰা আমেৰিকাত মডেলিঙৰ ক্ষেত্ৰখনত ৰেশমাৰ আগ্ৰাসন ঘটিছিল ।

প্ৰাৰম্ভিক জীৱন আৰু এচিদ আক্ৰমণ

কুৰেশী আছিল পূব মুম্বাইৰ এজন টেক্সি চালকৰ কনিষ্ঠ কন্যা। তেওঁলোকে পৰিয়ালৰ মুঠ দহজন সদস্যই একেলগে দুটা বেডৰুমৰ এপাৰ্টমেণ্ট এটাত বাস কৰিছিল। তেওঁ বাণিজ্য শাখাত অধ্যয়ন কৰিছিল।

২০১৪ চনৰ ১৯ মে’ত সোতৰ বছৰ বয়সত কুৰেশ্বী আলিম পৰীক্ষাৰ বাবে এলাহাবাদ চহৰলৈ যোৱাৰ সময়ত ঘনিষ্ঠতা নথকা এজন আত্মীয় আৰু আন দুজন ব্যক্তিয়ে ছালফিউৰিক এচিডেৰে তেওঁক আক্ৰমণ কৰে। আচলতে আক্ৰমণটো তেওঁৰ ভনীয়েক গুলচনক লক্ষ্য কৰি কৰা হৈছিল, যদিও ৰেশমাকে গুলচন বুলি ভুল কৰা হৈছিল। ঘটনা সংঘটিত হোৱাৰ পিছত আত্মীয়জনক গ্ৰেপ্তাৰ কৰা হৈছিল। কিন্তু আন দুজন আক্ৰমণকাৰী কেতিয়াও ধৰা নপৰিল।

এচিদ আক্ৰমণত ৰেশমাৰ মুখ আৰু বাহুত দাগ লগাৰ লগতে চকু এটা সম্পূৰ্ণৰূপে নষ্ট হৈ যায়। তেওঁৰ মনলৈ আত্মহত্যাৰ কম সময়ৰ বাবে আত্মহত্যাৰ ভাব এটা আহিছিল। কিন্তু সুস্থ হোৱাৰ পিছত তেওঁ মেক লাভ নট স্কাৰছ অভিযানৰ মুখপাত্ৰ হৈ পৰে, যাৰ লক্ষ্য হৈছে এচিডৰ আক্ৰমণ আৰু ভাৰতত এচিড বিক্ৰীৰ অন্ত পেলোৱাৰ অভিযানৰ দ্বাৰা “যিসকল আক্ৰমণৰ বলি হৈছে, তেওঁলোকক কণ্ঠস্বৰ” দিয়া। এচিড বিক্ৰীৰ বিৰুদ্ধে প্ৰচাৰ চলোৱাৰ উপায় হিচাপে তেওঁ অনলাইনত সৌন্দৰ্যৰ টিউটৰিয়েল বনাবলৈও আৰম্ভ কৰে।

২০১৭ চনৰ ছেপ্টেম্বৰ মাহত ইণ্ডিয়া নিউ ইংলেণ্ড নিউজৰ সৈতে হোৱা এক সাক্ষাৎকাৰত কুৰেশ্বী সোধা হৈছিল যে তেওঁৰ আক্ৰমণকাৰীৰ খবৰ পাইছে নেকি? তেওঁ উল্লেখ কৰে, মই আক্ৰমণকাৰী বা তেওঁৰ পৰিয়ালৰ সৈতে তেনেকৈ কথা পতা নাই, কিন্তু মই তেওঁক দুমাহ আগতে আদালতত লগ পাইছিলো। মই সহজাত প্ৰবৃত্তিৰ বশৱৰ্তী হৈ তেওঁৰ ডিঙিটো মুচৰি পেলাব বিচাৰিছিলো। সঁচা কথা ক'বলৈ গ'লে... মোক দেখি তেওঁ নিজৰ অধিবক্তাক আৰু মানুহবোৰক ক'লে, ‘তেওঁ এতিয়া বিখ্যাত মানুহ আৰু মডেল হৈ পৰিছে। তেওঁ ভাল ঠাইত আছে। গতিকে অনুগ্ৰহ কৰি মোক মুকলি হোৱাত সহায় কৰক।’

মডেলিং

কুৰেশ্বী মেক লাভ, নট স্কাৰছ অভিযানৰ প্ৰমুখ। নিউয়ৰ্ক টাইমছে প্ৰকাশ কৰা অনুসৰি ২০১৫ চনৰ ছেপ্টেম্বৰ মাহলৈকে তেওঁৰ ভিডিঅ'সমূহে ৯ লাখতকৈ অধিক দৰ্শন লাভ কৰিছে।

২০১৬ চনৰ এন.ৱাই.এফ.ডব্লিউত তেওঁ বৈশালী কৌচৰৰ বাবে আৰু ২০১৭ চনৰ ছেপ্টেম্বৰ মাহত কুৰেশ্বীয়ে মহীশূৰত অনুষ্ঠিত হোৱা ক্ৰকছ মাইচোৰ ফেশ্বন উইকত ডিজাইনাৰ জাহিনাৰ বাবে তেওঁ ৰেম্পত খোজ কাঢ়িছিল।

তথ্যউৎস

শ্ৰেণী:সমাজকৰ্মী
শ্ৰেণী:ভাৰতীয় মডেল
শ্ৰেণী:নাৰীৰ বিৰুদ্ধে হিংসা
ধামাৰ

ধামাৰ হৈছে ভাৰতীয় উপমহাদেশৰ হিন্দুস্থানী শাস্ত্ৰীয় সংগীতত ব্যৱহৃত তালৰ এটা প্ৰকাৰ। ই ধ্ৰুপদ শৈলীৰ সৈতে সম্পৰ্কিত আৰু সাধাৰণতে পখৱাজ আৰু তবলাত বজোৱা হয়।
ধামাৰ তালত ১৪টা মাত্ৰা (মাত্ৰা) থাকে, যিবোৰ অসমমিত্ৰিকভাৱে ৫-২-৩-৪ ধৰণে বিভক্ত।
ধ্ৰুপদ শৈলীৰ এটা গীত যি ধামাৰ তালত ৰচিত হয়, তাকো ধামাৰ বোলা হয়। ধামাৰৰ পাঠ কৃষ্ণৰ কৰ্মৰ সৈতে সম্পৰ্কিত, য’ত তেওঁ হোলী বসন্তৰ ৰঙৰ উৎসৱৰ সময়ত দুহৰীসকলক উত্যক্ত কৰে। ইয়াক তুলনামূলকভাৱে লঘু, কোমল আৰু প্ৰেমময় সংগীতৰ ৰূপ হিচাপে গণ্য কৰা হয়।
ধামাৰ তালৰ ঠেকা বা শব্দাংশৰ ধৰণটো হৈছে:

১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪
ক দ্ধি ট ধি ট ধা - গ ত্তি ট তি ট তা -
ka ddhi Ta dhi Ta dhaa - Ga Ti Ta Ti Ta taa -

মাত্ৰা গণনা কৰোঁতে, ১, ৬, আৰু ১১ নম্বৰ মাত্ৰাত তালি (তালি) দিয়া হয়, আৰু ৮ নম্বৰ মাত্ৰাত হাতৰ ইংগিত (খালি) দেখুওৱা হয়:

(১) তালি ২ ৩ ৪ ৫ |(১) তালি ২ |(১) ইংগিত ২ ৩ |(১) তালি ২ ৩ ৪ |

উল্লেখ

Category:Indian styles of music
Category:Hindustani talas
Category:Hindustani music genres
Category:Hindustani music terminology
জোৰাসাঁকো ঠাকুৰবাড়ী

জোৰাসাঁকো ঠাকুৰবাড়ী ভাৰতৰ পশ্চিম বংগৰ উত্তৰ কলকাতাৰ জোৰাসাকোত অৱস্থিত এটা হাউলী, ঠাকুৰ পৰিয়ালৰ পূৰ্বপুৰুষৰ ঘৰ। ই কবি ৰবীন্দ্ৰনাথ ঠাকুৰৰ জন্মস্থান আৰু ৰবীন্দ্ৰ ভাৰতী বিশ্ববিদ্যালয় চৌহদ পৰিসৰ।

ঠাকুৰ পৰিয়ালে বাস কৰা সময়ৰ ৰূপ দিবলৈ ঠাকুৰবাড়ীক পুনৰ নিৰ্মাণ কৰা হৈছে আৰু বৰ্তমান ই ঠাকুৰ সংগ্ৰহালয় হিচাপে কাম কৰি আছে, য’ত ঠাকুৰ পৰিয়ালৰ ইতিহাসৰ বিষয়ে বিৱৰণ প্ৰস্তুত কৰা হৈছে। ইয়াৰ ভিতৰত বংগৰ নৱজাগৰণ আৰু ব্ৰাহ্ম সমাজৰ ভূমিকাৰ বিষয়টোও অন্তৰ্ভূক্ত হৈ আছে। সংগ্ৰহালয়ৰ ভিতৰত ফটোগ্ৰাফী কঠোৰভাৱে নিষিদ্ধ, কিন্তু বাহিৰত ফটোগ্ৰাফী কৰাৰ অনুমতি আছে। সন্ধিয়া পোহৰ আৰু শব্দৰ অনুষ্ঠানো থাকে।

পশ্চিম বংগ চৰকাৰে বহুদিনৰ পৰাই বংগৰ অন্যতম শ্ৰেষ্ঠ কবি-দাৰ্শনিক ৰবীন্দ্ৰনাথ ঠাকুৰৰ সন্মানত বিশ্ববিদ্যালয় স্থাপনৰ পৰিকল্পনা আৰম্ভ কৰিছিল। অৱশেষত ১৯৬১ চনত বিশ্ববিদ্যালয়খন গঢ় লৈ উঠিছিল। এই বছৰটো বিশেষ আছিল, কাৰণ এই বছৰটোত ঠাকুৰৰ জন্ম জয়ন্তীৰ শতবাৰ্ষিকী উদযাপন কৰা হৈছিল। সেই অনুসৰি ৰবীন্দ্ৰ ভাৰতী আইন মতে জোৰাসাকোৰ বাসগৃহত বিশ্ববিদ্যালয়খন স্থাপন কৰা হয়। বিশ্ববিদ্যালয়খনৰ লক্ষ্য আছিল সংস্কৃতি আৰু কলাৰ উন্নতি। পিছৰ বছৰত ৰবীন্দ্ৰ ভাৰতী সংগ্ৰহালয় গঠন কৰা হয়। মহৰ্ষি ভৱনৰ পশ্চিমে অৱস্থিত বিচিত্ৰ ভৱন; এইটো ১৮৯৭ চনত ৰবীন্দ্ৰনাথ ঠাকুৰে নিজে নিৰ্মাণ কৰা আন এটা অট্টালিকা। স্থাপত্যই ঔপনিৱেশিক শৈলীক নিবিড়ভাৱে অনুসৰণ কৰিছে। আংশিকভাৱে প্লাষ্টাৰ কৰি বগা ৰঙেৰে ৰঙেৰে বোলোৱা, এই ৰঙা ইটাৰ গঠনটো আকৰ্ষণীয়, আৰু বগা চম্পা, স্পেনিছ চেৰী, অশোক আদি গছেৰে পৰিবেষ্টিত। এই ভৱনটোতে বৰ্তমান সংগ্ৰহালয় আৰু আৰ্কাইভ আছে। ঘৰৰ প্ৰথম মহলাত ইয়াক প্ৰদৰ্শিত কৰা হৈছে।

চিত্ৰভঁৰাল

প্ৰসংগ

বাহ্যিক সংযোগ

Rabindra Bharati University Website
Jorasanko Thakurbari
Tagore family museum website
PIB Press Release on Film Awards - The award for the Best Direction for the Year 2001 was given to Buddhadeb Dasgupta for the film Jorasanko Thakurbari for artistically unfolding the history of the house of the Tagores.

শ্ৰেণী:পশ্চিম বংগৰ সংগ্ৰহালয়
Category:ভাৰতভিত্তিক সাংস্কৃতিক সংগঠন
ইবু গ′গ′

ইবু গ′গ′ (ইংৰাজী: Ebu gogo) ইণ্ডোনেছিয়াৰ ফ্ল'ৰেছৰ শ্ৰুতিকথাত বৰ্ণনা কৰা মানৱ সদৃশ এক প্ৰকাৰৰ কিংবদন্তিমূলক জীৱ। কেন্দ্ৰীয় ফ্ল'ৰেছৰ নাগে ভাষাত ইবুৰ অৰ্থ হৈছে "ককা-আইতা" আৰু গ′গ′ৰ অৰ্থ হৈছে "যিজনে যিকোনো বস্তু খায়"। এই জীৱটো হয়তো "বৃদ্ধ গ্লুটন"ৰ (old glutton) দৰে জীৱ হ'ব পাৰে।

বিৱৰণ

ফ্ল’ৰেছৰ নাগে লোকসকলে ইবু গ′গ′ক প্ৰায় ১.৫ মিটাৰ (৫ ফুট) ওখ খোজ কাঢ়িব পৰা আৰু বেগাই দৌৰব পৰা জীৱ বুলি বৰ্ণনা কৰে। বিৱৰণ অনুসৰি তেওঁলোকৰ নাক বহল আৰু চেপেতা, আৰু মুখমণ্ডল বহল আৰু মুখখন ডাঙৰ আৰু শৰীৰ নোমাল। স্ত্ৰীসকলৰ "দীঘল, ওলমি থকা স্তন" দেখা যায়। তেওঁলোকে গুণগুণনিৰ দৰে নিজৰ ভাষাত কথা পাতে আৰু কথাবোৰ ভাটৌ চৰাইৰ দৰে বাৰে বাৰে আওৰাই থাকে বুলি কোৱা হয়।

নেচাৰ আলোচনীৰ মতে ইবু গ′গ′ৰ সৈতে জড়িত কিংবদন্তিসমূহ পৰম্পৰাগতভাৱে বান্দৰৰ কাহিনী বুলি কোৱা হৈছিল।

নিউ চাইণ্টিষ্টৰ এটা প্ৰবন্ধত ইবু গ′গ′ সম্পৰ্কীয় ফ্ল’ৰেছৰ লোককথাত তলত দিয়া বিৱৰণ দিয়া হৈছে: ১৮ শতিকাত গাঁৱৰ মানুহে ইবু গ′গ′ক কাপোৰ প্ৰস্তুত কৰিবলৈ কলগছৰ আঁহ উপহাৰ দিছিল আৰু গ′গ′ৱে আঁহবোৰ নিজৰ গুহালৈ লৈ যোৱাৰ পিছত গাঁৱৰ মানুহে জুই লগাই গুহাটো জ্বলাই দিবলৈ জুই দলিয়াই দিছিল, যাৰ ফলত তাত থকা সকলো গ′গ′ৰ মৃত্যু হৈছিল (সম্ভৱতঃ তাৰে এযোৰ ইবু গ′গ′ অৰণ্যলৈ পলাই গৈছিল)।

ইবু গ′গ′ৱে মানৱ শিশুক কিদৰে ৰান্ধিব সেয়া শিকাৰ আশাৰে অপহৰণ কৰা বুলিও কিংবদন্তি প্ৰকাশ পাইছে। কাহিনীবোৰৰ মতে ইবু গ′গ′ৱে সদায় ল'ৰা-ছোৱালীবোৰক মিঠা মাতেৰে ছালনা কৰে।

তথ্য সংগ্ৰহ

শ্ৰেণী:কিংবদন্তিমূলক জীৱ
এপি ঢিল্লোঁ

অমৃতপাল সিং "এপি" ঢিল্লোঁ হৈছে পঞ্জাবী সংগীতৰ সৈতে জড়িত এগৰাকী ইণ্ডো-কানাডীয় ৰেপাৰ, কণ্ঠশিল্পী, আৰু ৰেকৰ্ড প্ৰযোজক। তেওঁৰ পাঁচটা একক গীতে অফিচিয়েল চাৰ্টছ কোম্পানী ইউ কে এছিয়ান আৰু পঞ্জাবী চাৰ্টত শীৰ্ষস্থান দখল কৰে। ইয়াৰ বিপৰীতে "মাঝাইল" আৰু "ব্ৰাউন মুণ্ডে" শীৰ্ষক গীত দুটিয়ে বিলবোৰ্ডৰ চাৰ্টত শীৰ্ষস্থান দখল কৰিবলৈ সক্ষম হয়। ঢিল্লোঁই তেওঁৰ ৰেকৰ্ড লেবেলৰ সতীৰ্থ শিল্পী গুৰিন্দৰ গিল, শিন্দা কাহলোঁ আৰু জিমিনক্সৰৰ সৈতে তেওঁলোকৰ ৰেকৰ্ড লেবেল, ৰান-আপ ৰেকৰ্ডছৰ অধীনত দলীয়ভাৱে কাম কৰে।

প্ৰাৰম্ভিক জীৱন

ভাৰতৰ পঞ্জাব ৰাজ্যৰ গুৰদাসপুৰ জিলাৰ মুলিয়ানৱালৰ এক পঞ্জাবী শিখ পৰিয়ালত অমৃতপাল সিং ঢিল্লোঁই জন্মগ্ৰহণ কৰিছিল। তেওঁ লিটিল ফ্লাৱাৰ কনভেণ্ট স্কুলৰ পৰা স্কুলীয়া শিক্ষা সাং কৰি অমৃতসৰৰ বাবা কুমা সিং জী ইঞ্জিনিয়াৰিং কলেজৰ পৰা চিভিল ইঞ্জিনিয়াৰিঙত স্নাতক ডিগ্ৰী লাভ কৰিছিল। ঢিল্লোঁই কানাডাৰ ব্ৰিটিছ কলম্বিয়াৰ ছানিচৰ কেমোছুন কলেজৰ পৰা ব্যৱসায় প্ৰশাসন আৰু ব্যৱস্থাপনাত ডিপ্লমা ডিগ্ৰী লাভ কৰিছিল। সংগীতৰ জগতখনত মনোনিবেশ কৰাৰ পূৰ্বে তেওঁ বেষ্ট বাই নামৰ আমেৰিকাৰ কোম্পানী এটিত কিছু দিনৰ বাবে কাম কৰিছিল।

কৰ্মজীৱন

ঢিল্লোঁই ২০১৯ চনত, শিন্দা কাহলোঁৰ সৈতে তেওঁলোকৰ নিজা স্বতন্ত্ৰ ৰেকৰ্ড লেবেল, ৰান-আপ ৰেকৰ্ডছৰ অধীনত, "ফেক" শীৰ্ষক একক গীত এটিত কণ্ঠদানেৰে কৰ্মজীৱনৰ পাতনি মেলিছিল। পিছলৈ তেওঁ গুৰিন্দৰ গিল আৰু শিন্দা কাহলোঁৰ "ফাৰাৰ" শীৰ্ষক গীতটোৰ প্ৰযোজক হিচাপে ভিডিঅʼটোত অভিনয় কৰিছিল।

২০২০ চনত, প্ৰযোজক জিমিনক্সৰৰ সৈতে তেওঁৰ একক গীত "ডেড্লী"য়ে অফিচিয়েল চাৰ্টছ কোম্পানীয়ে প্ৰকাশ কৰা ইউ কে এছিয়ান চাৰ্টত প্ৰৱেশ কৰে আৰু ১১শ শীৰ্ষস্থান দখল কৰে। লগতে, গীতটোৱে ইউকে পঞ্জাবী চাৰ্টৰ শীৰ্ষ ৫ম স্থান দখল কৰিছিল। গুৰিন্দৰ গিলৰ সৈতে তেওঁৰ পৰৱৰ্তী একক গীত "ড্ৰপটপ"ও ব্ৰিটেইনৰ এছিয়ান আৰু ব্ৰিটেইনৰ পঞ্জাবী দুয়োটা চাৰ্টতে স্থান দখল কৰে। ২০২০ চনৰ ছেপ্টেম্বৰ মাহত, তেওঁ গুৰিন্দৰ গিল, জিমিনক্সৰ আৰু শিন্দা কাহলোঁৰ সৈতে "ব্ৰাউন মুণ্ডে" শীৰ্ষক গীতটি মুকলি কৰে। এই সংগীত ভিডিঅ’টোত নৱ, সিদ্ধু মুছে ৱালা, মানী মিউজিক, আনমোল ডালৱানী আৰু ষ্টিল বেংগলেজৰ দৰে সংগীতশিল্পীসকলেও অভিনয় কৰিছিল। এই গীতটোৱে কানাডাৰ এপল মিউজিক চাৰ্টত প্ৰৱেশ কৰিবলৈ সক্ষম হৈছিল। লগতে গীতটোৱে ব্ৰিটেইনৰ এছিয়ান চাৰ্টত প্ৰথম স্থান দখলেৰে চাৰ্টখনত তেওঁৰ দ্বিতীয়টো শ্ৰেষ্ঠ গীত হৈ উঠে।

২০২০ চনত এপি ঢিল্লোঁই গুৰিন্দৰ গিল আৰু মানী মিউজিকৰ সৈতে তেওঁৰ প্ৰথমটো সহযোগিতামূলক এলবাম নট বাই চান্স মুকলি কৰে। ইপিৰ সাতটা গীতে নিউজিলেণ্ডৰ চাৰ্টত স্থান লাভ কৰিছিল আৰু ব্ৰিটেইনৰ অফিচিয়েল পঞ্জাবী মিউজিক চাৰ্টৰ শীৰ্ষ পাঁচটাৰ ভিতৰত শীৰ্ষস্থান দখল কৰিছিল।

২০২১ চনত এপি ঢিল্লোঁ আৰু তেওঁৰ দলটোৱে "অভাৰ দ্য টপ – দ্য টেকঅʼভাৰ ট্যুৰ"ৰ অংশ হিচাপে প্ৰথমবাৰৰ বাবে ভাৰতৰ ৬খন ডাঙৰ চহৰত পোনপটীয়াকৈ সংগীতানুষ্ঠান পৰিৱেশন কৰে। ব্ৰেণ্ড এছ’চিয়েচনৰ বাবে ঢিল্লোঁই ব’ট নামৰ ব্ৰেণ্ডটিৰ সৈতে অংশীদাৰিত্ব কৰে।

২০২৩ চনত, তেওঁৰ হিট গীত "ছামাৰ হাই"ত কণ্ঠদানেৰে কানাডাৰ এডমণ্টনত অনুষ্ঠিত হোৱা ২০২৩ বৰ্ষৰ জুনো বঁটা প্ৰদান অনুষ্ঠানত অংশগ্ৰহণ কৰা প্ৰথমজন পঞ্জাবী ভাষাৰ শিল্পী আছিল ঢিল্লোঁ।

সংগীতপঞ্জী

নট বাই চান্স
দ্য ব্ৰাউনপ্ৰিণ্ট

চলচ্চিত্ৰপুঞ্জী

ৱেব ধাৰাবাহিক

বৰ্ষ
শিৰোনাম
চৰিত্ৰ
টোকা
২০২৩
এপি ঢিল্লোঁ: ফাৰ্ষ্ট অফ এ কাইণ্ড
মূল চৰিত্ৰ (5 episodes)
এমাজন প্ৰাইম অৰিজিনেল

টোকা

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:কানাডাৰ ব্যক্তি
শ্ৰেণী:পঞ্জাবী ভাষাৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় সংগীতজ্ঞ
শ্ৰেণী:পঞ্জাব, ভাৰতৰ ব্যক্তি
কুৰ্মালী ভাষা

কুৰ্মালী, কুড়মালী বা পঞ্চপৰগনিয়া এটি পূৰ্বী ভাৰতীয় আৰ্য ভাষা যি বিহাৰী উপ-গোটৰ অন্তৰ্গত। ই এটি বাণিজ্যিক উপভাষা যি ঝাৰখণ্ডৰ পাঁচ পৰগণাত ব্যৱহাৰ কৰা হয়, যাৰ বাবে এই ভাষাক পঞ্চপৰগনিয়া নামেৰেও জনা যায়। কুৰ্মালী ভাষী লোকৰ সংখ্যা প্ৰায় ৫.৫ লাখ যাৰে সৰহসংখ্যক ভাৰতৰ ঝাৰখণ্ড, উৰিষ্যা আৰু পশ্চিমবংগত বাস কৰে। তদুপৰি, অসমৰ চাহ বাগানসমূহতো এই ভাষা কোৱা ভালেসংখ্যক লোক আছে। গৱেষকৰ মতে কুৰ্মালীয়েই সম্ভৱতঃ চৰ্যাপদত ব্যৱহৃত সান্ধ্য ভাষাৰ নিকটতম্‌ আধুনিক ভাষা। অনেকে কুৰ্মালীক ভাৰতৰ সংবিধানৰ অষ্ট অনুসূচীত অন্তৰ্ভুক্ত কৰিবলৈ দাবী জনায় আহিছে।

ভৌগোলিক বিতৰণ

কুৰ্মালী ভাষা মুখ্যতঃ ভাৰতৰ পূব অঞ্চলৰ তিনিখন ৰাজ্যত ব্যৱহাৰ কৰা হয়: ঝাৰখণ্ডৰ দক্ষিণ-পূব দিশে, উৰিষ্যাৰ ময়ূৰভঞ্জ, বালাসোৰ, কেণ্ডুঝৰ, জজপুৰ আৰু সুন্দৰগঢ়ত আৰু পশ্চিমবংগৰ দক্ষিণ-পশ্চিম তথা উত্তৰ দিশে। এই কেন্দ্ৰীয় অঞ্চলৰ উপৰিও অসমৰ ওদালগুৰি, আৰু কম সংখ্যাত কাছাৰ, শান্তিপুৰ আৰু নগাওঁ চহৰত তথা মহাৰাষ্ট্ৰৰ চন্দ্ৰপুৰ আৰু গডচিৰোলীতো এই ভাষা কোৱা হয়। কিছু সংখ্যক ব্যৱহাৰকাৰী উত্তৰ প্ৰদেশ, বিহাৰ, বাংলাদেশ আৰু নেপালতো আছে।
]] linguistic map of East Chota Nagpur, 1903
২০১১ চনৰ ভাৰতৰ জনগণনা অনুযায়ী পশ্চিমবংগ, উৰিষ্যা, অসম আৰু মহাৰাষ্ট্ৰত ৩১১১৭৫ কুৰ্মালী থৰ ভাষী লোক আৰু ঝাৰখণ্ডত ২৪৪,৯১৪ পঞ্চপৰগনিয়া ভাষী লোক আছিল, যাক যোগ কৰিলে ৫৫৬,০৮৯জন কুৰ্মালী ভাষী লোক পোৱা যায়। এই প্ৰকাৰসমূহৰ পৰস্পৰৰ মাজৰ শাব্দিক সামঞ্জস্য ৫৮ৰ পৰা ৮৯ শতাংশ। তদুপৰি ভূমিজ, হো, খৰিয়া আদি দ্বিভাষী অনেক গোটেও এই ভাষা কয়।

বন্দনা, তুসু, কৰম পূজা আৰু ঝুমইৰ আদি উৎসৱত এই ভাষাৰ গীত প্ৰায় ব্যৱহাৰ কৰা হয়। ঝুমুৰ গীত ইয়াৰ উদাহৰণ।

টোকা

তথ্য সংগ্ৰহ

গ্ৰন্থসূচী

আৰু পঢ়ক

শ্ৰেণী: ভাৰতৰ ভাষা
শ্ৰেণী: ভাষা
নন্দ তালুকদাৰ

নন্দ তালুকদাৰ (; জন্ম:২১ মে’, ১৯৩২ – মৃত্যু:২৬ ফেব্ৰুৱাৰী, ১৯৮৩) অসমৰ এগৰাকী বিশিষ্ট গৱেষক আৰু জীৱনীকাৰ। তেওঁ শ্বিলঙৰ শংকৰদেৱ কলেজত অধ্যাপনা কৰিছিল। ১৯৬৩ চনত তেওঁ গুৱাহাটীৰ পাণ্ডু মহাবিদ্যালয়ত যোগদান কৰে আৰু মৃত্যুৰ সময়লৈকে ইয়াতে কৰ্মৰত হৈ থাকে। আনন্দৰাম ঢেকিয়াল ফুকন আৰু ঊনবিংশ শতিকাৰ অসম সম্পৰ্কে কৰা গৱেষণাৰ বাবে তেওঁ মৰোণোত্তৰ ভাৱে ডক্টৰেট ডিগ্ৰী লাভ কৰিছিল। তালুকদাৰ অসম সাহিত্য সভাৰ সহকাৰী সম্পাদক, ‘কামৰূপ অনুসন্ধান সমিতি’ৰ সহকাৰী সম্পাদক আৰু ‘অসম একাডেমী’ৰ যুটীয়া সম্পাদক আছিল।

জন্ম আৰু শিক্ষা

সৰভোগৰ ওচৰৰ ভেৰভেৰী গাঁৱত ১৯৩২ চনৰ ২১ মে’ তাৰিখে নন্দ তালুকদাৰৰ জন্ম হয়। পিতৃ মহেন্দ্ৰ নাথ আৰু মাতৃ যশোবালা।

সৰুতেই পিতৃহাৰা হৈ বৰ কষ্টেৰে ডাঙৰ হোৱা নন্দ তালুকদাৰে বৰনগৰ জুৰোৰাম হাইস্কুলত কেইবছৰ মান পঢ়ি গুৱাহাটীৰ সোণাৰাম হাইস্কুলত ভৰ্তি হৈছিল। ইয়াৰ পৰাই প্ৰৱেশিকা পৰীক্ষাত উৰ্ত্তীণ হৈ তেওঁ কটন কলেজত বিজ্ঞান বিভাগত নাম লেখায় যদিও ১৯৬০ চনত, বি বৰুৱা কলেজৰ পৰাহে কলা শাখাত স্নাতক ডিগ্ৰী লাভ কৰে। ১৯৬২ চনত তেওঁ গুৱাহাটী বিশ্ববিদ্যালয়ৰ পৰা অসমীয়া বিভাগত স্নাতকোত্তৰ ডিগ্ৰী লাভ কৰে। সাহিত্যিক, সম্পাদক নিত্য বৰা এই সংস্থাৰ অধ্যক্ষ আৰু নন্দ তালুকদাৰ পুত্ৰ মৃণাল তালুকদাৰ সম্পাদক। এই ফাউণ্ডেচনৰ উদ্যোগত মহাবাহু ব্ৰহ্মপুত্ৰ ঐতিহ্য কেন্দ্ৰত ১ ডিচেম্বৰ, ২০২১ ৰ পৰা ২৮ ফেব্ৰুৱাৰী, ২০২২ লৈ- ১৭৫ বছৰ পুৰণি অৰুণোদয় আলোচনীখন প্ৰদৰ্শন কৰা হৈছিল। অসমৰ ইতিহাসত এনে প্ৰদৰ্শনীৰ আয়োজন এয়াই প্ৰথম।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:সাহিত্যিক
শ্ৰেণী:মৃত ব্যক্তি
চেৰিং লেণ্ডল

চেৰিং লেণ্ডল এগৰাকী ভাৰতীয় স্ত্ৰীৰোগ বিশেষজ্ঞ আৰু ভাৰতৰ লাডাখ কেন্দ্ৰীয় শাসিত অঞ্চলৰ মহিলা স্বাস্থ্যৰ অন্যতম পথ প্ৰদৰ্শক। তেওঁ লেহৰ সোণম নৰ্বু মেম'ৰিয়েল চৰকাৰী চিকিৎসালয়ত সেৱা আগবঢ়াইছিল আৰু অন্যান্য শিক্ষানুষ্ঠানৰ সৈতেও জড়িত। ভাৰত চৰকাৰে তেওঁক ভাৰতীয় চিকিৎসা বিজ্ঞানলৈ আগবঢ়োৱা অৱদানৰ বাবে ২০০৬ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী আৰু ২০২০ চনত ভাৰতীয় চিকিৎসা বিজ্ঞানলৈ আগবঢ়োৱা অৱদানৰ বাবে পদ্মভূষণ প্ৰদান কৰে, তেওঁ জম্মু-কাশ্মীৰৰ পৰা এই বঁটা লাভ কৰা কেইখনমান মহিলাৰ ভিতৰত এগৰাকী আৰু এই সন্মান লাভ কৰিবলৈ সক্ষম হোৱা লাডাখৰ প্ৰথমগৰাকী মহিলা চিকিৎসক। গোটেই কেৰিয়াৰত উৎকৃষ্টতা প্ৰদৰ্শন কৰা বা অস্তিত্বত গৌৰৱ আৰু মহানতাৰ উদাহৰণ দাঙি ধৰা ‘ৱাল অৱ ফেম’তো তেওঁক অন্তৰ্ভুক্ত কৰা হৈছে। ৱালে সেইসকল ব্যক্তি আৰু দলক স্বীকৃতি দিয়ে যিসকলে উচ্চ কৃতিত্ব অৰ্জন কৰিছে আৰু/বা সমাজলৈ গুৰুত্বপূৰ্ণ অৱদান আগবঢ়াইছে। লাডাখীৰ প্ৰখ্যাত লোকসংগীতজ্ঞ মৰুপ নামগ্যালৰ জীৱনৰ ওপৰত নিৰ্মিত তথ্যচিত্ৰ দ্য ছং কলেক্টৰত লেণ্ডোলক দেখা গৈছে। তেওঁক ২০২০ চনত ভাৰতৰ তৃতীয় সৰ্বোচ্চ অসামৰিক বঁটা পদ্মভূষণ প্ৰদান কৰা হৈছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
চিন্ময়ানন্দ সৰস্বতী

চিন্ময়ানন্দ সৰস্বতী (৮ মে’, ১৯১৬ – ৩ আগষ্ট, ১৯৯৩) স্বামী চিন্ময়ানন্দ নামেৰে পৰিচিত৷ জন্মতে তেওঁৰ নাম আছিল বালাকৃষ্ণন মেনন৷ তেওঁ আছিল ভাৰতীয় আধ্যাত্মিক নেতা আৰু শিক্ষাগুৰু; যি ১৯৫৩ চনত বেদান্তৰ বাৰ্তা প্ৰচাৰৰ বাবে চিন্ময়া মিছন গঠনৰ প্ৰেৰণা যোগাইছিল। তেওঁৰ শিষ্যসকলে প্ৰতিষ্ঠা কৰা আৰু তেওঁৰ নেতৃত্বত গঠিত এই সংস্থাটোৰ ভাৰত আৰু আন্তঃৰাষ্ট্ৰীয় পৰ্যায়ত ৩০০ৰো অধিক কেন্দ্ৰ আছে। তেওঁ বিশ্ব হিন্দু পৰিষদৰ সহ-প্ৰতিষ্ঠাপকো আছিল।

উদ্ধৃতিসমূহ

আশ্ৰমত মোক কোৱা হ’ল যে মহৰ্ষী প্ৰেক্ষাগৃহত আছে আৰু যিকোনো ব্যক্তিয়েই সোমাই আহি তেওঁক চাব পাৰে। সোমাওঁতে চোফাখনত দেখিলোঁ এজন বৃদ্ধ মানুহ৷ মাত্ৰ কঁকালত এডোখৰ কাপোৰ৷ ঘূৰণীয়া বলষ্টাৰ এটাৰ ওপৰত হেলান দি আছে। মই চোফাখনৰ একেবাৰে তলত বহিলোঁ। মহৰ্ষীয়ে হঠাতে চকু মেলি মোৰ চকুলৈ পোনে পোনে চালে: মই তাৰ চকুলৈ চালোঁ। মাত্ৰ এটা চাৱনি, এয়াই সকলো আছিল। মই অনুভৱ কৰিলোঁ যে মহৰ্ষীয়ে, সেই বিভাজিত মুহূৰ্তত, মোৰ গভীৰতালৈ চাই আছে – আৰু মই নিশ্চিত আছিলো যে তেওঁ মোৰ সকলো অগভীৰতা, বিভ্ৰান্তি, অবিশ্বাস, অসম্পূৰ্ণতা আৰু ভয় দেখা পাইছে। সেই এটা বিভাজিত মুহূৰ্তত কি হৈছিল মই বুজাব নোৱাৰো। মই খোলা, পৰিষ্কাৰ, সুস্থ আৰু খালী হোৱা যেন অনুভৱ কৰিলোঁ! বিভ্ৰান্তিৰ ঘূৰ্ণীবতাহ: মোৰ নাস্তিকতা নিম্নগামী হৈছে, কিন্তু সন্দেহবাদ প্ৰশ্ন, আচৰিত আৰু অনুসন্ধানৰ মাজলৈ বন্যা হৈ আহিছে। মোৰ যুক্তিয়ে মোক শক্তি দিলে আৰু মই মনতে ক’লোঁ, ‘এই সকলোবোৰ মন্ত্ৰমুগ্ধতা, মোৰ নিজৰ মূৰ্খামি।’ এইদৰে নিজকে আশ্বস্ত কৰি মই উঠি গুচি গ’লোঁ।
Quoted in Forever is in the Now: The Timeless Message of Sri Ramana Maharshi, p. 192

সফলতা বা কৃতিত্ব চূড়ান্ত লক্ষ্য নহয়। আপুনি যি অন্তৰাত্মাৰে কাম কৰে, সেইটোৱেই আপোনাৰ জীৱনত সৌন্দৰ্য্যৰ ছাপ বহুৱায়।
In The Art of Man-making: Talks on the Bhagavad Geeta, p. 54

উপলব্ধিৰ মানুহ যিয়েই নহওক কিয়, আমাৰ বাবে অনুসৰণ কৰিবলগীয়া হৈছে নৈতিক সংহিতা। তেওঁৰ কৰ্মৰ গুণবোৰেই হৈছে সেই মানদণ্ড যাৰ দ্বাৰা জগতখনে নিজৰ ন্যায়বোধ, ধৰ্মৰ ধাৰণা নিৰ্ধাৰণ কৰে।
in The Penguin Swami Chinmyananda Reader, p. 213

শ্ৰেণী:ভাৰতৰ ধৰ্মীয় গুৰু
ৰেফাৰেঞ্চ ডট্ কম

ৰেফাৰেঞ্চ ডট্ কম হৈছে এক মুক্ত বিশ্বকোষ, যিয়ে প্ৰশ্ন-উত্তৰ পদ্ধতিৰ সূচিৰ সেৱা আগবঢ়ায়। ইয়াৰ প্ৰবন্ধসমূহ পৌৰোহিত্য সংক্ৰান্ত পদ্ধতিৰে সজোৱা থাকে। ২০০৮ চনত এক অধিগ্ৰহণৰ সময়ত আইএচিয়ে ছাইটটোৰ পুনৰনিৰ্মাণ কৰাৰ আগেয়ে ৰেফাৰেঞ্চ ডট্ কমে একাধিক তথ্যসূত্ৰ অন্তৰ্ভুক্ত কৰে আৰু ইয়াৰ উৎসসমূহ প্ৰকাশ কৰে।

শ্ৰেণী:ৱেবছাইট
তাৰাদেৱী সিদ্ধাৰ্থ

ডি.কে. তাৰাদেৱী সিদ্ধাৰ্থ (, জন্ম-১৯৫৩) ভাৰতৰ কৰ্ণাটকৰ এগৰাকী ৰাজনীতিবিদ। তেওঁ ৰাজ্যসভা আৰু কৰ্ণাটক বিধানসভাৰ সমান্তৰালকৈ অষ্টম আৰু দশম লোকসভাৰ সদস্য আছিল।

প্ৰাথমিক জীৱন

১৯৫৩ চনৰ ২৬ ডিচেম্বৰত মুদিগেৰেৰ কৃষ্ণপ্পা গৌডাৰ কন্যা তাৰাদেৱীৰ জন্ম হৈছিল। তেওঁ কলা শাখাত স্নাতক ডিগ্ৰী লাভ কৰিছে।

কৰ্মজীৱন

১৯৭৮ চনত তাৰাদেৱীক মুদিগেৰে তালুকা উন্নয়ন ব'ৰ্ডৰ সভাপতি নিৰ্বাচিত কৰা হয় আৰু তাৰ পিছত চহৰখনৰ পৌৰসভাৰ মুৰব্বী হিচাপে নিযুক্তি দিয়া হয়।পিছলৈ ১৯৮৪ চনৰ ভাৰতীয় সাধাৰণ নিৰ্বাচনৰ সময়ত ভাৰতীয় জাতীয় কংগ্ৰেছে চিকমাগালুৰত থিয় কৰাই দিয়াৰ পিছত ১৯৮৪ চনলৈকে কৰ্ণাটক বিধানসভাৰ সদস্য হিচাপে কাৰ্যনিৰ্বাহ কৰিছিল। অষ্টম লোকসভাত প্ৰথম কাৰ্যকাল সম্পূৰ্ণ কৰাৰ পিছত ১৯৯০ চনত ৰাজ্যসভালৈ নিৰ্বাচিত হয়। পিছৰ বছৰত তাৰাদেৱীয়ে ১৯৯১ চনৰ ভাৰতীয় সাধাৰণ নিৰ্বাচনত প্ৰতিদ্বন্দ্বিতা কৰি পি ভি নৰসিংহ ৰাওৰ নৱগঠিত মন্ত্ৰীসভাত ৰাজ্য, স্বাস্থ্য আৰু পৰিয়াল কল্যাণৰ মন্ত্ৰী হয়।

তৰাদেৱীয়ে আইএনচি প্ৰশাসনৰ ভিতৰতো গুৰুত্বপূৰ্ণ পদবীত অধিষ্ঠিত হৈ আহিছে, য'ত সৰ্বভাৰতীয় কংগ্ৰেছ কমিটিৰ যুটীয়া সম্পাদক হিচাপেও তেওঁ কাৰ্যনিৰ্বাহ কৰি আহিছে।

ব্যক্তিগত জীৱন

তাৰাদেৱীয়ে কৰ্ণাটকৰ আইএনচিৰ এজন গুৰুত্বপূৰ্ণ সদস্য সিদ্ধাৰ্থ ৰেড্ডীক বিয়া কৰায়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
হকিং সূচকাংক

হকিং সূচকাংক (HI) হৈছে এটা নকল (mock) গাণিতিক পৰিমাপ যাৰ জৰিয়তে গড় হিচাপত এজন মানুহে বাদ দিয়াৰ আগেয়ে কিতাপ এখন কিমানলৈকে পঢ়িব-তাৰ মাপাংকন কৰা হয়৷ ইয়াক আমেৰিকান গণিতজ্ঞ জৰ্ডান এলেনবাৰ্গে আৱিষ্কাৰ কৰিছিল আৰু ২০১৪ চনত ৱাল ষ্ট্ৰীট জাৰ্নেলৰ বাবে এটা ব্লগত ইয়াক সৃষ্টি কৰিছিল। ইংৰাজ পদাৰ্থবিজ্ঞানী ষ্টিফেন হকিঙৰ নামেৰে এই সূচীখনৰ নামকৰণ কৰা হৈছে, যাৰ কিতাপ এ ব্ৰিফ হিষ্ট্ৰী অৱ টাইমক "সৰ্বকালৰ আটাইতকৈ অপঠিত কিতাপ" বুলি অভিহিত কৰা হৈছে।

গণনা পদ্ধতি

সূচকাংক গণনা কৰাৰ এলেনবাৰ্গৰ পদ্ধতিটো "জনপ্ৰিয় হাইলাইট"ৰ ওপৰত আধাৰিত৷ যিবোৰ প্ৰতিটো শিৰোনামৰ এমাজন কিণ্ডলৰ পাঠকে চিহ্নিত কৰা পাঁচটা আটাইতকৈ হাইলাইট কৰা অংশ। সমগ্ৰ ৰচনাখনত হাইলাইটৰ ব্যাপক প্ৰসাৰৰ অৰ্থ হ’ল বেছিভাগ পাঠকে সমগ্ৰ কিতাপখন পঢ়িছে, যাৰ ফলত সূচকাংকত উচ্চতা লাভ কৰিব। যদিহে হাইলাইটৰ বিস্তাৰ কেৱল কিতাপখনৰ আৰম্ভণিতহে দেখা যায়, তেন্তে ইয়াৰ অৰ্থ হ'ল কম সংখ্যক লোকেহে কিতাপখন সম্পূৰ্ণৰূপে পঢ়িছে আৰু এইদৰে ই সূচকাংকত কম নম্বৰ পাব। সূচীটো সৃষ্টি কৰাৰ সময়ত এই তথ্যসমূহ সহজে প্ৰৱেশ কৰাটো সহজ আছিল, কাৰণ "জনপ্ৰিয় হাইলাইটসমূহ" সকলোৰে বাবে উপলব্ধ আছিল, কিন্তু তেতিয়াৰ পৰা এই তথ্যসমূহ কেৱল কিণ্ডলত কিতাপসমূহ কিনা লোকসকলৰ বাবেহে উপলব্ধ কৰা হৈছে।

গ্ৰন্থৰ নাম
লেখক
হকিং সূচকাংক
Hard Choices
হিলাৰী ক্লিণ্টন
১.৯%
কেপিটেল ইন দ্যা টুৱেণ্টি ফাৰ্ষ্ট চেঞ্চুৰি
থমাছ পিকেটি
২.৪%
ইনফাইনাত জেষ্ট
ডেভিড ফষ্টাৰ ৱালেছ
৬.৪%
সময়ৰ চমু ইতিহাস
ষ্টিফেন হকিং
৬.৬%
থিংকিং, ফাষ্ট এণ্ড শ্লৌ
ডেনিয়েল কাহনেমেন
৬.৮%
লিন ইন
শ্বেৰিল ছেণ্ডবাৰ্গ
১২.৩%
ফ্লেচ বয়ছ
মাইকেল লুইচ
২১.৭%
ফিফটি শ্বেডছ্ অৱ গ্ৰে
ই. এল জেমছ
২৫.৯%
গ্ৰেট গেটছবি
এফ. স্কট ফিটজেৰাল্ড
২৮.৩%
কেটচিং ফায়াৰ
চুজেন কলিন্স
৪৩.৪%
গোল্ডফিঞ্চ
ডোনা টাৰ্ট
৯৮.৫%
ৰচীন ৰবীন্দ্ৰ

ৰচীন ৰবীন্দ্ৰ ( ; জন্ম ১৮ নৱেম্বৰ ১৯৯৯) এজন নিউজিলেণ্ড ক্ৰিকেটাৰ ।

ভাৰতীয় পিতৃ-মাতৃৰ ঘৰত ৰবীন্দ্ৰৰ জন্ম হৈছিল; পিতৃ ৰবি কৃষ্ণমূৰ্তি বাংগালুৰুত বাস কৰা এজন চফ্টৱেৰ চিষ্টেম আৰ্কিটেক্ট আৰু মাতৃ দীপা কৃষ্ণমূৰ্তি নিউজিলেণ্ডৰ ৱেলিংটনত থাকে। ২০২১ চনৰ ছেপ্টেম্বৰ মাহত নিউজিলেণ্ড ক্ৰিকেট দলৰ হৈ তেওঁ আন্তঃৰাষ্ট্ৰীয় পৰ্যায়ত অভিষেক ঘটায়।

জীৱনৰ বৈশিষ্ট্য

নিউজিলেণ্ডৰ ৱেলিংটনত ভাৰতীয় পিতৃ-মাতৃৰ ঘৰত জন্ম হৈছিল ৰবীন্দ্ৰৰ। তেওঁৰ পিতৃ ৰবি কৃষ্ণমূৰ্তি নিউজিলেণ্ডত বাস কৰা এজন চফটৱেৰ আৰ্কিটেক্ট। বাংগালুৰুত থাকি ক্লাব ক্ৰিকেট খেলিছিল। ৰচীনৰ পিতৃৰ প্ৰিয় ক্ৰিকেটাৰ ৰাহুল দ্ৰাবিড় আৰু শচীন তেণ্ডুলকাৰ। ৰাহুলত থকা "ৰ" আৰু শচীনত থকা "চীন"-এৰে পুত্ৰৰ নাম ৰাখে "ৰচীন"।

কেৰিয়াৰ

২০১৬ চনৰ ১৯ ​​বছৰ অনুৰ্ধ ক্ৰিকেট বিশ্বকাপ, ২০১৮ চনৰ ১৯ ​​বছৰ অনুৰ্ধ ক্ৰিকেট বিশ্বকাপৰ বাবে নিউজিলেণ্ডৰ দলত অন্তৰ্ভুক্ত হৈছিল। ২০১৮ চনৰ জুন মাহত তেওঁ ৱেলিংটনৰ সৈতে ২০১৮-১৯ ছিজনৰ বাবে চুক্তিবদ্ধ হয়।

২১ অক্টোবৰত পাকিস্তান এৰ বিৰুদ্ধে নিউজিলেণ্ড এৰ হৈ তেওঁ লিষ্ট এত অভিষেক ঘটায়। ইয়াৰ উপৰিও ২০১৮ চনৰ ৩০ অক্টোবৰত পাকিস্তান এৰ বিৰুদ্ধে নিউজিলেণ্ড এৰ হৈ প্ৰথম শ্ৰেণীৰ অভিষেক ঘটায়। ২০১৯-২০ বৰ্ষৰ ফৰ্ড ট্ৰফীত অকলেণ্ডৰ বিৰুদ্ধে ৱেলিংটনৰ হৈ লিষ্ট এ ক্ৰিকেটত প্ৰথম শতক অৰ্জন কৰে ৰবীন্দ্ৰই। ২০২০ চনৰ মাৰ্চ মাহত ২০১৯-২০ বৰ্ষৰ প্লাংকেট শ্বিল্ড ছিজনৰ ষষ্ঠ ৰাউণ্ডত প্ৰথম শ্ৰেণীৰ ক্ৰিকেটত প্ৰথম শতক অৰ্জন কৰে।

২০২০-২১ বৰ্ষৰ ঘৰুৱা ক্ৰিকেট ছিজনৰ পূৰ্বে ২০২০ চনৰ জুন মাহত তেওঁক চুক্তিবদ্ধ কৰিছিল ৱেলিংটনে। ২০২০ চনৰ নৱেম্বৰ মাহত ৰবীন্দ্ৰই ভ্ৰমণকাৰী ৱেষ্ট ইণ্ডিজৰ বিৰুদ্ধে অনুশীলন মেচৰ বাবে নিউজিলেণ্ড এ ক্ৰিকেট দলত নিৰ্বাচিত হয়। প্ৰথম অনুশীলন মেচত ৰবীন্দ্ৰই ১১২ ৰানেৰে শতক অৰ্জন কৰে।

আন্তঃৰাষ্ট্ৰীয় কেৰিয়াৰ

২০২১ চনৰ এপ্ৰিল মাহত ইংলেণ্ডৰ বিৰুদ্ধে খেলা শৃংখলা আৰু ২০১৯-২১ আইচিচি বিশ্ব টেষ্ট চেম্পিয়নশ্বিপৰ ফাইনেল খেলৰ বাবে নিউজিলেণ্ড টেষ্ট দলত নিৰ্বাচিত হৈছিল ৰবীন্দ্ৰ। পাকিস্তান ভ্ৰমণৰ বাবে নিউজিলেণ্ডৰ এদিনীয়া দলত নিৰ্বাচিত হৈছিল। ২০২১ চনৰ ১ ছেপ্টেম্বৰত বাংলাদেশৰ বিৰুদ্ধে প্ৰথম টি-২০ খেলিছিল।

২০২১ চনৰ নৱেম্বৰ মাহত ভাৰতৰ বিৰুদ্ধে খেলা শৃংখলাৰ বাবে নিউজিলেণ্ডৰ টেষ্ট দলত নিৰ্বাচিত হৈছিল ৰবীন্দ্ৰ। ২০২১ চনৰ ২৫ নৱেম্বৰত ভাৰতৰ বিৰুদ্ধে প্ৰথমখন টেষ্ট খেলিছিল।

তথ্যসমূহ

শ্ৰেণী:ভাৰতীয় মূলৰ ক্ৰিকেটাৰ
ৰাছিয়াৰ নাৰী

শতিকাজুৰি অসংখ্য শাসন ব্যৱস্থা অতিক্ৰম কৰি অহা ৰাছিয়ান সমাজত মহিলাৰ এক চহকী আৰু বৈচিত্ৰ্যময় ইতিহাস আছে। মন কৰিবলগীয়া কথা যে ৰাছিয়া বহুসংস্কৃতিৰ সমাজ হোৱা হেতু ৰাছিয়াৰ মহিলাসকলৰ অভিজ্ঞতা জাতিগত, ধৰ্মীয় আৰু সামাজিক ৰেখাৰ মাজত যথেষ্ট ভিন্ন। এগৰাকী জনগোষ্ঠীয় ৰাছিয়ান মহিলাৰ জীৱন বাছকিৰ, চেচেন, বা ইয়াকুট (ছাখা) মহিলাৰ লেখীয়া আন সংখ্যালঘু মহিলাৰ জীৱনৰ পৰা নাটকীয়ভাৱে পৃথক হ’ব পাৰে; ঠিক যেনেকৈ নিম্ন শ্ৰেণীৰ গ্ৰাম্য পৰিয়ালৰ মহিলাৰ জীৱন উচ্চ মধ্যবিত্তীয় নগৰীয়া পৰিয়ালৰ মহিলাৰ জীৱনৰ পৰা পৃথক হ’ব পাৰে। তথাপিও এটা সাধাৰণ ঐতিহাসিক আৰু ৰাজনৈতিক প্ৰেক্ষাপটে ৰাছিয়াৰ মহিলা সম্পৰ্কত মন্তব্য ৰাখিবলৈ এক কাঠামো প্ৰদান কৰে।

১৯৯৩ চনৰ ৰাছিয়াৰ সংবিধানৰ ১৯ নং অনুচ্ছেদত মহিলা আৰু পুৰুষৰ সম অধিকাৰৰ নিশ্চয়তা দিয়া হৈছে। শ্ৰম আইন অনুসৰি মহিলাসকলৰ প্ৰসূতিকালীন ছুটী, বেতনযুক্ত পিতৃ-মাতৃৰ ছুটী আৰু বিনা বেতনে পিতৃ-মাতৃৰ ছুটীৰ অধিকাৰ আছে৷ শিশুটিৰ বয়স ৩ বছৰ হোৱালৈকে এই ছুটীসমূহ বৃদ্ধি কৰিব পাৰি।

মহিলাসকলে এতিয়া প্ৰজন্মৰ পিছত প্ৰজন্ম ধৰি ঘৰৰ বাহিৰত কাম কৰি আহিছে৷ দ্বৈত আয়ৰ পৰিয়াল আটাইতকৈ সাধাৰণ য'ত মহিলা আৰু পুৰুষৰ নিয়োগৰ হাৰ ক্ৰমে ৬৬.১% আৰু ৭৬.২% (বয়স ১৫–৬৪, ২০১৮ চনৰ হিচাপত)। তথাপিও শ্ৰম খণ্ডৰ মহিলাসকল প্ৰায়ে বৈষম্যৰ সন্মুখীন হয়৷ আইনেও মহিলাৰ বাবে নিষিদ্ধ কৰি থোৱা ১০০টা বৃত্তিৰ তালিকা প্ৰস্তুত কৰিছে কাৰণ এই বৃত্তিবোৰক মহিলাৰ স্বাস্থ্যৰ বাবে অত্যন্ত বিপজ্জনক বুলি গণ্য কৰা হয়, বিশেষকৈ প্ৰজননগত স্বাস্থ্যৰ বাবে৷ ২০১৯ চনলৈকে এইদৰে নিষিদ্ধ কৰি থোৱা বৃত্তিৰ সংখ্যা হৈছিলগৈ ৪৫৬। ইয়াৰ পিছতো বহু ৰাছিয়ান মহিলাই ব্যৱসায়ত সফলতা লাভ কৰিছে।

২০১৫ চনৰ হিচাপত ৰাছিয়াৰ মুঠ উৰ্বৰতাৰ হাৰ ১.৬১, প্ৰতিস্থাপন হাৰ ২.১তকৈও এই সংখ্যা কম হ'লেও ১৯৯০ চনৰ তুলনাত এতিয়াও বেছি।

২০১৭ চনৰ জানুৱাৰী মাহত ৰাছিয়াৰ বিধায়িনী দলৰ নিম্ন সদনে প্ৰথমবাৰৰ বাবে ঘৰুৱা হিংসাক অপৰাধমুক্ত কৰে। এইটো প্ৰথম অপৰাধৰ ক্ষেত্ৰত প্ৰযোজ্য যিবোৰে গুৰুতৰ আঘাতৰ সৃষ্টি নকৰে৷ ;পূৰ্বৰ সৰ্বোচ্চ দুবছৰৰ কাৰাদণ্ডৰ পৰা এতিয়া সৰ্বোচ্চ পোন্ধৰ দিনলৈ কাৰাদণ্ড হ্ৰাস কৰা হয়। ই এটা প্ৰশাসনিক অপৰাধত পৰিণত হৈছিল, প্ৰথম অপৰাধৰ শাস্তি প্ৰশাসনিক সংহিতাৰ অধীনত পৰিছিল। এইবোৰ সাধাৰণতে জৰিমনা বা নিলম্বিত শাস্তি যদিহে অভিযুক্ত পৰিয়ালৰ সদস্য হয়৷ দ্বিতীয় অপৰাধ আৰু ইয়াৰ বাহিৰৰ অপৰাধৰ বাবে ইয়াক দণ্ডনীয় অপৰাধ হিচাপে গণ্য কৰা হয়৷ ফৌজদাৰী সংহিতাৰ অধীনত ইয়াৰ গোচৰ চলোৱা হয়। এই পদক্ষেপক বহুলভাৱে পুটিনৰ দিনত ৰাষ্ট্ৰৰ পৃষ্ঠপোষকতাত পৰম্পৰাগত মূল্যবোধৰ ফালে ঢাল খোৱা আৰু ব্যক্তিগত তথা মানৱ অধিকাৰৰ উদাৰ ধাৰণাৰ পৰা আঁতৰি যোৱাৰ অংশ হিচাপে গণ্য কৰা হৈছিল। ৰাষ্ট্ৰপতি পুটিনে ২০১৭ চনৰ ফেব্ৰুৱাৰী মাহত এই বিধেয়কখন আইনত পৰিণত কৰিবলৈ স্বাক্ষৰ কৰে।

তথ্যসূত্ৰ

শ্ৰেণী:দেশভেদে নাৰী
কমলা ভট্টাচাৰ্য

কমলা ভট্টাচাৰ্য এজনী ভাৰতীয় ছাত্ৰী। তেওঁ অসমৰ বৰাক উপত্যকাৰ বঙালী ভাষাৰ আন্দোলনত ১৯৬১ চনত শিলচৰত ছহিদ হয়।

প্ৰাৰম্ভিক জীৱন

কমলাৰ জন্ম ১৯৪৫ চনত চিলেটত হৈছিল। ৰামৰমণ ভট্টাচাৰ্য আৰু সুপ্ৰবাসিনী দেৱীৰ সাত সন্তানৰ ভিতৰত কমলা পঞ্চম সন্তান। কমলাৰ তিনিজন ভাই আৰু চাৰিজনী ভনী আছিল। চাৰিভনীৰ ভিতৰত তেওঁ তৃতীয়। শৈশৱতে তেওঁৰ পিতৃবিয়োগ হয়। পিতৃবিয়োগৰ পিছত আৰ্থিক অনাটনৰ মাজত কমলাৰ পৰিয়ালে দিন কটায়। ১৯৪৭ চনত দেশ বিভাজনৰ সময়ত এক বিতৰ্কিত গণভোটৰ মাধ্যমত অসমৰ চিলেট(শ্ৰীহট্ট) জিলা পাকিস্তানৰ অন্তৰ্ভুক্ত হয়। কমলাহঁতে পাকিস্তানতে থাকি যায়। কিন্তু ১৯৫০ চনত পূৱ পাকিস্তানত হিন্দুসকলৰ গণহত্যা আৰম্ভ হোৱাত কমলাৰ পৰিয়াল শৰণাৰ্থী হিচাপে অসমলৈ আহিবলৈ বাধ্য হয়। তেওঁলোকে চিলেটৰ পাৰ্শ্বৱৰ্তী অসমৰ কাছাৰ জিলাৰ শিলচৰত আশ্ৰয় লয়।
শিলচৰত কমলাহঁতে শিলচৰ পাব্লিক স্কুল ৰ’ডৰ এটি ভাড়াঘৰত থাকিছিল। কমলাৰ ডাঙৰ বায়েক বেণু নাৰ্চৰ চাকৰি পাই প্ৰশিক্ষণ ল’বলৈ শিমলুগুড়িলৈ গুচি যায়। কমলাৰ মাজু বায়েক প্ৰতিভা শিক্ষয়িত্ৰী আছিল। কমলাৰ পৰিয়াল তেওঁৰ মাজু বায়েকৰ আয়ৰ ওপৰত অৰ্থনৈতিকভাবে নিৰ্ভৰশীল আছিল। শৈশৱত কমলা শিলচৰৰ ছোটেলাল শেঠ ইন্‌ষ্টিটিউটত ভৰ্তি হয়। কিন্তু স্কুলৰ পাঠ্য পুথি কিনাৰ ক্ষমতা কমলাৰ নাছিল। কমলাই এবাৰ ডাঙৰ বায়েক বেণুক এখন অভিধান কিনি দিবলৈ কোৱাত তেওঁ কিনি দিব নোৱাৰিলে। কমলাই তেওঁৰ সহপাঠীসকলৰ পৰা পাঠ্যপুথি ধাৰ কৰি তাৰ বিষয়বস্তু বহীত টুকি লৈছিল। ১৯৬১ চনত কমলাই মেট্ৰিক পৰীক্ষা দিয়ে। তেওঁৰ ইচ্ছা আছিল পাৰিবাৰিক আৰ্থিক অনাটন সত্ত্বেও স্নাতকোত্তৰ পৰ্যন্ত পঢ়িব। মেট্ৰিকৰ পিছত তেওঁ টাইপৰাইটিং শিকিবলৈ মনস্থ কৰিছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি